આ અકસ્માતમાં મંત્ર અને લાલજીભાઈનું ઘટનાસ્થળે જ મોત થયું હતું, જ્યારે હેતલે હોસ્પિટલમાં દમ તોડ્યો હતો. આ અંગે લાલજીભાઈના ભત્રીજા વિનય રાદડિયાએ રસથાણા પોલીસ સ્ટેશનમાં ફરિયાદ નોંધાવી છે. ટેક્સટાઈલના બિઝનેસ સાથે સંકળાયેલા વિનયે પોલીસને જણાવ્યું હતું કે, તેની પત્ની હેતલ અને દીકરો મંત્ર તેના કાકા લાલજીભાઈ સાથે સ્કૂલ એડમિશનની ઈન્કવાયરી કરવા જઈ રહ્યાં હતાં ત્યારે આ અકસ્માત થયો હતો. પોલીસના જણાવ્યા અનુસાર, અકસ્માત બાદ ટ્રક ડ્રાઈવર નાસી ગયો હતો.